**Ministru kabineta noteikumu projekta “Grozījumi Ministru kabineta 2016.gada 13. decembra noteikumos Nr. 790 “Noteikumi par zvejas tiesību izmantošanu privātajos ūdeņos”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Nav attiecināms. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Grozījumi Zvejniecības likuma 11.panta trešajā daļā (stājas spēkā vienlaikus ar Administratīvās atbildības likumu). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Zvejniecības likuma 11. panta trešā daļa nosaka pašvaldību kompetenci zvejas atļauju (licenču) izsniegšanā.Spēkā esošā kārtība paredz, ka zvejnieks drīkst zvejot iekšējos ūdeņos, ja ar attiecīgo pašvaldību, kuras teritorijā vai pakļautībā atrodas ūdeņi, ir noslēgts zvejas tiesību nomas līgums un Valsts vides dienestā (turpmāk – VVD) ir saņemta zvejas atļauja (licence), kurā norādīts zvejas rīku veids, limits u.c. informācija. 2018.gadā Zemkopības ministrija (turpmāk – ZM) izstrādāja valsts informācijas sistēmas “Latvijas Zivsaimniecības integrētās kontroles un informācijas sistēma” (turpmāk – LZIKIS) papildinājumus, tā dodot iespēju pašvaldībām informāciju par zvejas darbībām Latvijas piekrastes un iekšējos ūdeņos, tostarp par izsniegtajām licencēm komercdarbībai zvejniecībā, rūpnieciskās zvejas tiesību nomas līgumiem, šo līgumu protokoliem, kā arī par izsniegtajām zvejas atļaujām (licencēm) un zvejas žurnāliem, ievadīt elektroniski. Sistēmas lietotājiem (ZM, pašvaldībām, kontroles iestādēm) ir iespēja ievadīt un izmantot vienotā datubāzē informāciju par zvejas darbībām Latvijas iekšējos un jūras piekrastes ūdeņos.Grozījumos ir ietverts regulējums, kas paredz dokumentu izsniegšanai izmantot ZM pārziņā esošo LZIKIS, lai ievērotu vienas pieturas aģentūras principu un pakalpojuma (zvejas atļaujas (licenču) izsniegšana) saņēmējam (zvejniekam) būtu iespējams visus dokumentus saņemt vienā vietā – pašvaldībā. Jauns pakalpojums netiek ieviests, nemainās ne pakalpojuma nosaukums “zvejas atļauju (licenču) izsniegšana”, ne tā saņemšanas veids, bet tiek mainīts tikai pakalpojuma sniedzējs. Pēc noteikumu stāšanās spēkā pašvaldības turpinās aktualizēt pakalpojumu aprakstu valsts pārvaldes pakalpojumu portālā Latvija.lv.Noteikumu projekts paredz, ka:1) pašvaldībām turpmāk nebūs jāinformē VVD par izsniegtajām zvejas atļaujām (licencēm) privāto ūdeņu īpašniekiem, kas vēlas nodarboties ar rūpniecisko zveju, jo informācija tiks ievadīta LZIKIS un zvejas atļauju (licenci) kopā ar zvejas žurnālu izsniegs attiecīgā pašvaldība;2) tad, ja privāto ūdeņu īpašnieks sev piederošās rūpnieciskās zvejas tiesības iznomā vai pilnvaro tās izmantot citu personu, pilnvarotā persona pašvaldībā iesniedz iesniegumu, pilnvarojumu vai nomas līguma kopiju un samaksā par rūpnieciskās zvejas atļauju (licenci);3) VVD turpina izsniegt zvejas atļaujas (licences), ja iesniegums saņemts līdz 2019. gada 24. oktobrī pieņemtā likuma “Grozījumi Zvejniecības likumā” pārejas noteikumu 30. punkta spēkā stāšanās brīdim;4) VVD izsniegtās zvejas atļaujas (licences) būs derīgas līdz to termiņa beigām.Šie noteikumi stājas spēkā vienlaikus ar grozījumiem Zvejniecības likuma 11. panta trešajā daļā, kas paredz, ka zvejas atļaujas (licences) iekšējos ūdeņos izsniedz pašvaldības. |
| 3. | Projekta izstrādē iesaistītās institūcijas un publiskas personas kapitālsabiedrības | ZM un VVD |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Pašvaldības un zvejnieki, kas zvejo privātos ezeros un upēs. 2018. gadā tika izsniegtas 25 zvejas atļaujas (licences). |
| 2. | Tiesiskā regulējuma ietekme uz tautsaimniecību un administratīvo slogu | Tā kā turpmāk pašvaldības pildīs VVD funkcijas zvejas atļauju (licenču) un ar tām saistīto zvejas žurnālu izsniegšanā, tām sākotnēji palielināsies administratīvais slogs informācijas reģistrēšanā un zvejas atļauju (licenču) izsniegšanā, tomēr pēc sākotnējo datu ievadīšanas un saglabāšanas LZIKIS turpinās atvieglot dokumentu izsniegšanu.Pašvaldībām radīsies administratīvās izmaksas, pārņemot VVD funkcijas, un LZIKIS būs elektroniski jāreģistrē informācija licenču izsniegšanā, kā arī palielināsies izmaksas dokumentu drukāšanai papīra formā. Tā kā pašvaldībām vairs nebūs jāinformē VVD par privāto ūdeņu īpašnieku panākto vienošanos par zvejas limitu sadali zvejas atļauju (licenču) izsniegšanai, turpmāk tam netiks patērēts laiks.  |
| 3. | Administratīvo izmaksu monetārs novērtējums | Administratīvās izmaksas pašvaldībām radīsies brīdī, kad dati tiks reģistrēti LZIKIS un katram zvejniekam būs jāizsniedz ne tikai zvejas atļauja (licences), bet arī zvejas žurnāli.Ne visi zvejnieki izņems licences uz pilnu gadu, tomēr administratīvajās izmaksās ietvertas maksimālās izmaksas, pieņemot, ka zvejniekam tiks izsniegta zvejas atļauja (licence) uz gadu un zvejas žurnāls sastāvēs no 12 lapām.Ņemot vērā pieejamos datus par izsniegtajām zvejas atļaujām (licencēm) un zvejas žurnāliem, zvejas atļauju (licenču) un zvejas žurnālu izsniegšanas monetārais novērtējums ir šāds:F = 10,54 *euro* – vienas stundas likme;L =1 stunda – nepieciešamais laiks vienas licences un zvejas žurnālu sagatavošanai;N = 25 zvejas atļaujas (licences), kas izsniegtas no 01.01.2018. līdz 31.12.2018.;B = 1 gads, kura laikā tiek paredzēts sniegt datus par katru personu vienu reizi.Tātad administratīvās izmaksas palielinātos šādi:C= (10,54 x 1) x (25 x 1 ) = 10,54 x 25 = 263,5 *euro*.Privātajos ūdeņos 2018. gadā tika izsniegtas 25 zvejas atļaujas (licences), un pašvaldībām tās radītu papildu 9,75 *euro* izmaksas, kas veidojas, sareizinot vienas drukātas zvejas žurnāla lapas izmaksas ar to zvejnieku skaitu, kuriem izsniegti zvejas žurnāli un zvejas atļaujas (licences), taču tikai tad, ja zvejnieki vispār neizmantotu iespēju nozvejas datus reģistrēt LZIKIS.Zvejniekiem, pārejot uz nozvejas datu reģistrāciju LZIKIS, būtiski samazināsies izmaksas par papīra zvejas žurnāla izsniegšanu. Izmaksas saistībā ar zvejas atļauju (licenču) noformēšanu un laika patēriņš varētu samazināties vismaz četras reizes. |
| 4. | Atbilstības izmaksu monetārs novērtējums | Nav attiecināms. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekta izstrādes laikā 2019.gada 5.novembrī sadarbībā ar Latvijas pašvaldību savienību organizēta videokonference, kurā klātienē piedalījās vairāku pašvaldību pārstāvji. Daudzi no tiem piedalījās tiešsaistē, tika iepazīstināti ar LZIKIS darbību un zvejas atļauju (licenču) izsniegšanas kārtību.Noteikumu projekts tika ievietots ZM un Valsts kancelejas tīmekļa vietnē 2019. gada 14. novembrī. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties Ministru kabineta (turpmāk – MK) noteikumu projekta izstrādē, ievietojot MK noteikumu projektu tīmekļa vietnēs www.zm.gov.lv un www.mk.gov.lv un līdz 28.11.2019. aicinot sabiedrības pārstāvjus rakstiski sniegt viedokli par MK noteikumu projektu tā izstrādes stadijā uz elektroniskā pasta adresi karlis.bileskalns@zm.gov.lv. |
| 3. | Sabiedrības līdzdalības rezultāti | Par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās ZM un VVD. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Zemkopības ministrs K. Gerhards

Bileskalns 67095040

Karlis.Bileskalns@zm.gov.lv